Marcos Pontes, prvý brazílsky kozmonaut
**Instituto Nacional de Pesquisas Espaciais** (doslova "Národný inštitút vesmírneho výskumu"; angl. *National Institute for Space Research*; skratka **INPE**) je inštitúcia brazílskeho Ministerstva vedy a techniky, ktorej úlohou je podpora civilného výskumu vesmíru, atmosféry a vesmírnej techniky.

Dejiny
------

Bola vytvorená prevažne z podnetov mnohých Brazílčanov, ktorí sa chceli spolupodieľať na vesmírnom výskume v 50.rokoch dvadsiateho storočia. 

Dejiny INPE sú podobne ako v mnohých iných prípadoch prepletené vznikom mnohých iných organizácií, na ktorých INPE vyrástla. Za začiatok sa dá označiť 3. august 1961, keď brazílsky prezident Jani Quadros podpísal výnos o vytvorení **Organizačnej skupiny národnej komisie pre výskum vesmíru** (*Organizing Group for the National Commission on Space Activities*, čo sa skracuje na **COGNAE** - skratka pochádza ale zo španielskeho originálu) ako oddelenie **Národného výskumného centra** (*National Research Council*-**CNPq**). Spojením týchto dvoch organizácií potom vznikla práve INPE. 

COGNAE, neskôr známa ako CNAE a ešte neskôr ako INPE, začala so svojimi aktivitami na poli zhromažďovanie dostupných informácií o vesmírnych letoch a o možnostiach konštrukcie a vyslanie vlastného satelitu. Výskumný program rozvinutý CNAE sa sústredil do laboratórií v Sao José dos Campos. Dnes má INPE aj vlastný študijný areál, kde sa študenti a vedci zaoberajú otázkami gravitácie, vákua a atmosféry (prevažne štúdium ionosféry pomocou rakiet odpaľovaných z Barreiro do Inferno). 

22. apríla 1971 došlo k ďalšej významnej udalosti v histórii INPE a to k tomu, že bola na základe výnosu prezidenta odovzdaná z rúk armády do civilnej sféry vplyvu. INPE sa tak stala štátnou vedeckou organizáciou priamo podriadenú prezidentovi Brazílie. Z oblasti vojenskej techniky sa začali viac dostávať do popredia projekty civilné ako budovanie atmosférických či komunikačných satelitov, pozemských observatórií a ďalších (podľa aktuálnych potrieb Brazílie). Rozbehli sa projekty ako MESA (séria satelitov na sledovanie počasia a fotografovanie povrchu), ďalej SERE (pre sledovanie komunikácie a leteckej prevádzky) a Sacie (séria komunikačných satelitov). V 70. rokoch tieto projekty plne zamestnávali pracovníkov INPE. 

15. mája 1985 bolo vytvorené *Ministerstvo vedy a technológií*, INPE sa stala jednou z jeho súčastí s osobitným postavením, pretože INPE si mohla ponechať samostatnosť v otázkach financií a štruktúry. V priebehu 80. rokov sa rozbehli projekty MECB, čínsko-brazílsky projekt sond pre geologický prieskum Zeme, AMZ (výskum Amazonského pralesa) a CPTEC (program na monitorovanie klímy a jeho zmien). Tiež rozvinula spoluprácu s inými krajinami, ktoré prenikali do vesmíru. V tejto dekáde boli založené aj LIT laboratória pre špecializované aktivity Brazílskeho vesmírneho programu. 

V 90. rokoch minulého storočia pokračovalo naplnenie brazílskeho sna, ktoré vyústilo v roku 1993 vyslaním prvého brazílskeho satelitu pomocou brazílskeho nosiča. Išlo o SCD-1. V roku 1998 bol vyslaný druhý satelit (SCD-2). Potom nasledovali ešte satelity CBERS-1 a SACI-1. Dnes sa Brazília spolupodieľa s ďalšími 16 krajinami na budovaní Medzinárodnej vesmírnej stanici (ISS). V roku 2006 sa podarilo vyslať prvého brazílskeho kozmonauta na ISS. Marcos Pontes, ako jediný člen 10. návštevnej expedície, strávil na ISS viac ako 7 dní v apríli 2006.

Externé odkazy
--------------

* Stránky ústavu

Zdroje
------


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku Brazilská kosmická agentura na českej Wikipédii.*

| * z
* d
* u
Národné kozmické programy |
| --- |
| Pilotované kozmické lety | 
* Sovietsky zväz/Rusko
* Spojené štáty
* Čína

 |
| Ostatné | 
* Alžírsko
* Argentína
* Arménsko
* Austrália
* Azerbajdžan
* Bahrajn
* Bangladéš
* Bielorusko
* Bolívia
* Brazília
* Bulharsko
* Česko
* Čína
* Dánsko
* Egypt
* Estónsko
* Etiópia
* Európa
* Filipíny
* Francúzsko
* Ghana
* Grécko
* Holandsko
* Irán
* India
* Indonézia
* Izrael
* Japonsko
* Južná Afrika
* Kanada
* Katalánsko
* Kazachstan
* KĽDR
* Kolumbia
* Kórejská republika
* Latinská Amerika a Karibik
* Litva
* Luxembursko
* Maďarsko
* Malajzia
* Mexiko
* Nemecko
* Nigéria
* Nový Zéland
* Nórsko
* Pakistan
* Poľsko
* Portugalsko
* Rakúsko
* Rumunsko
* Saudská Arábia
* Singapur
* Slovensko
* Spojené arabské emiráty
* Spojené kráľovstvo
* Sýria
* Španielsko
* Švajčiarsko
* Švédsko
* Taiwan
* Taliansko
* Thajsko
* Turecko
* Turkménsko
* Ukrajina
* Venezuela

 |